**Likumprojekta** **„Grozījums Latvijas Administratīvo pārkāpumu kodeksā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts izstrādāts, pamatojoties uz 2011.gada 5.septembra Ministru kabineta komitejas sēdes protokola Nr.35 3.§ 2.punktu. |
| 2. | Pašreizējā situācija un problēmas |  Eiropas Standartizācijas Komiteja (CEN) 2010. gada 17.novembrī pieņēma standartu EN 16156 "Cigaretes – Uzliesmošanas riska novērtējums - Drošības prasības" un standartu EN ISO 12863:2010 "Standarttestēšanas metode cigarešu izraisītas aizdegšanās novērtēšanai", kas nosaka prasības par cigarešu degšanas spējas samazināšanu un tās testēšanas metodi. Minētie standarti adaptēti Latvijas nacionālo standartu statusā (attiecīgi LVS EN 16156:2011 un LVS EN ISO 12863:2011) š.g. februārī un to mērķis ir ierobežot cigarešu izraisītu ugunsgrēku un tajos cietušo un bojā gājušo skaitu, kā arī materiālos zaudējumus. Eiropas Komisija 2011.gada 8.augustā pieņēma lēmumu Nr. 2011/496/ES „Par standarta EN 16156:2010 “Cigaretes. Aizdegšanās iespējas novērtējums. Drošības prasības” un standarta EN ISO 12863:2010 “Cigarešu aizdegšanās iespējas novērtēšanas standarta testa metode” atbilstību Eiropas Parlamenta un Padomes Direktīvas 2001/95/EK vispārējām drošības prasībām un atsauču uz standartu EN 16156:2010 “Cigaretes. Aizdegšanās iespējas novērtējums. Drošības prasības” un standartu EN ISO 12863:2010 “Cigarešu aizdegšanās iespējas novērtēšanas standarta testa metode” publicēšanu *Eiropas Savienības Oficiālajā Vēstnesī”[[1]](#footnote-1)*, kas paredz atsauču uz minētajiem standartiem publicēšanu Eiropas Savienības Oficiālajā Vēstnesī 2011.gada 17.novembrī.Atbilstoši Preču un pakalpojumu drošuma likuma, kurā pārņemtas Direktīvas 2001/95/EK prasības, 5.panta otrās daļas 2.punktam *prece atzīstama par drošu, ja tā atbilst nacionālā standarta statusā adaptētiem Eiropas standartiem, kuri iekļauti šā panta trešajā daļā minētajā sarakstā, šo standartu regulēto risku apjomā*. Ņemot vērā minētā likuma 5.panta trešajā daļā noteikto, kad atsauce uz izstrādātajiem standartiem tiks publicēta Eiropas Savienības Oficiālajā Vēstnesīun sekojošipārpublicēta laikrakstā "Latvijas Vēstnesis", cigaretes, kuras ražotas saskaņā ar šiem standartiem, tiks uzskatītas par atbilstošām vispārējām drošuma prasībām, kas noteiktas Preču un pakalpojumu drošuma likumā un Direktīvā 2001/95/EK par produktu vispārēju drošību, attiecībā uz standarta aptvertajām ugunsdrošības prasībām. Minētais regulējums nodrošina standartu prasību „de facto” piemērojamību, neiekļaujot atsauces uz šiem standartiem tiesību aktos. Praksē atsauču uz standartiem iekļaušana likumā nozīmētu šo standartu padarīšanu par obligātiem un attiecīgi palielinātu administratīvo slogu uzņēmējiem, kā arī palielinātu valsts budžeta izdevumus, jo atbilstoši Standartizācijas likuma 14.panta otrajai daļai obligāti piemērojamiem Latvijas nacionālajiem standartiem ir jābūt tulkotiem valsts valodā.Ņemot vērā, ka minētie standarti paredz jaunas prasības attiecībā uz cigaretēm, kas visā Eiropas Savienībā būs piemērojamas pēc š.g.17.novembra, ir izstrādāti grozījumi likumā „Par tabakas izstrādājumu realizācijas, reklāmas un lietošanas ierobežošanu”, nosakot, ka atbildīgā iestāde šo prasību uzraudzībai ir Valsts ieņēmumu dienests atbilstoši š.g. 5.septembra Ministru kabineta komitejā (Protokols Nr. , 3.§) atbalstītajam Ekonomikas ministrijas sagatavotajam informatīvajam ziņojumam "Par kompetenču sadalījumu, ieviešot cigarešu samazināta degšanas potenciāla prasības. Lai nodrošinātu šīs funkcijas efektīvu izpildi, nepieciešams papildināt Valsts ieņēmumu dienesta Latvijas Administratīvo pārkāpumu kodeksā (turpmāk tekstā – LAPK) noteiktās pilnvaras izskatīt administratīvo pārkāpumu lietas attiecībā uz pārkāpumiem, kas saistīti ar cigarešu samazinātas degšanas drošuma prasību neievērošanu. |
| 3. | Saistītie politikas ietekmes novērtējumi un pētījumi | *Projekts šo jomu neskar.* |
| 4. | Tiesiskā regulējuma mērķis un būtība | Likumprojekts paredz papildināt LAPK 215.1 panta pirmo daļu ar Valsts ieņēmumu dienesta tiesībām izskatīt LAPK 166.9 panta trešajā daļā paredzētās administratīvo pārkāpumu lietas attiecībā uz pārkāpumiem, kas saistīti ar cigarešu samazinātas degšanas drošuma prasību neievērošanu. LAPK 166.9 panta trešā daļa paredz atbildību par normatīvajos aktos noteiktajām drošuma prasībām neatbilstošu preču vai pakalpojumu ievietošanu tirgū, piedāvāšanu vai pārdošanu. |
| 5. | Projekta izstrādē iesaistītās institūcijas | Likumprojekts nosūtīts saskaņošanai Tieslietu ministrijai, Finanšu ministrijai, Veselības ministrijai, Latvijas tirgotāju asociācijai, Latvijas Tabakas izstrādājumu ražotāju nacionālajai asociācijai, Darba Devēju konfederācijai. |
| 6. | Iemesli, kādēļ netika nodrošināta sabiedrības līdzdalība | *Projekts šo jomu neskar.* |
| 7. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Tabakas izstrādājumu ražotāji un izplatītāji.Latvijā šobrīd darbojas 3 tabakas izstrādājumu izplatītāji un 2 tabakas izstrādājumu ražotāji, kā arī tabakas mazumtirgotāji. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | *Projekts šo jomu neskar.* |
| 3. | Tiesiskā regulējuma finansiālā ietekme | Projekts paredz Valsts ieņēmumu dienesta tiesības piemērot naudas sodu fiziskajām personām no divdesmit pieciem līdz piecsimt latiem, bet juridiskajām personām — no divsimt līdz desmittūkstoš latiem, konfiscējot šīs preces vai bez konfiskācijas, par pārkāpumiem saistībā ar cigarešu samazinātas degšanas prasību neievērošanu. |
| 4. | Tiesiskā regulējuma nefinansiālā ietekme | Tiesiskais regulējums nosaka atbildību cigarešu ražotājiem, izplatītājiem un tirgotājiem par tādu cigarešu, kas neatbilst Preču un pakalpojumu drošuma likuma prasībām attiecībā uz standartos noteiktajām cigarešu samazinātas degšanas prasībām, ievietošanu tirgū, piedāvāšanu vai pārdošanu. |
| 5. | Administratīvās procedūras raksturojums | Indivīds savas tiesības varēs aizstāvēt normatīvajos aktos noteiktajā kārtībā (Administratīvā procesa likums). |
| 6. | Administratīvo izmaksu monetārs novērtējums | Administratīvā procesa likumā noteiktā valsts nodeva 20 latu apmērā par pieteikumu par lietas ierosināšanu tiesā. |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai nodrošinātu Valsts ieņēmumu dienesta pilnvaras uzraudzīt cigarešu samazinātas degšanas prasības, nepieciešami grozījumi likumā „Par tabakas izstrādājumu realizācijas, reklāmas un lietošanas ierobežošanu”, papildinot 5.pantu ar aizliegumuražot, realizēt un importēt cigaretes, kas neatbilst cigarešu samazinātas degšanas prasībām, kā arī papildinot minētā likuma 5.1 pantu un 14.1 pantu ar atsaucēm uz jauno 5.panta 9.punktu.Par minētā projekta izstrādi atbildīga Ekonomikas ministrija.  |
| 2. | Cita informācija | Nav  |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| *Projekts šo jomu neskar* |

|  |
| --- |
| VI. Sabiedrības līdzdalība un šīs līdzdalības rezultāti |
| *Projekts šo jomu neskar* |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošina Valsts ieņēmumu dienests. |
| 2. | Projekta izpildes ietekme uz pārvaldes funkcijām  | Projekts paredz Valsts ieņēmumu dienesta funkciju paplašināšanu attiecībā uz administratīvo lietu izskatīšanu par pārkāpumiem saistībā ar cigarešu neatbilstību samazinātas degšanas prasībām. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts neparedz veidot jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | *Projekts šo jomu neskar* |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | *Projekts šo jomu neskar* |
| 6. | Cita informācija | Nav |

Ekonomikas ministrs A.Kampars

Vīza:

valsts sekretārs J.Pūce

27.09.11. 11:43

L.Duntava

67013213, Linda Duntava@em.gov.lv

1. <http://eur-lex.europa.eu/LexUriServ/LexUriServ.do?uri=OJ:L:2011:205:0031:0032:LV:PDF> [↑](#footnote-ref-1)